Kambja Ignatsi Jaagu kooli jõulukontsert
2024-12-18 16:00 - 16:50 (Europe/Tallinn) | Kambja Püha Martini kirik, Puiestee 1, Kambja alevik, Kambja vald, Tartumaa, 62034
Jõulukontserdil esinevad Kambja kooli koorid ja muusikastuudio solistid.
Ootame kõiki Kambja kandi inimesi Kambja kirikusse, et kuulata meeleolukat jõulumuusikat meie noorte lauljate esituses ning laulda üheskoos tuntud jõululaule.

Ülenurme muusikakooli jõulukontsert
2024-12-14 15:00 - 16:45 | Tartu Salemi kirik, Kalevi 76, Tartu
Traditsiooniline advendiaja kontsert, kus esinevad orkestrid, ansamblid ja solistid
Ootame lahkesti kuulama!

Mängufilm „Mind on kaks“
2024-12-14 15:00 - 16:40 | Reola kultuurimaja, Valge tee 1, Uhti küla, Kambja vald, Tartumaa, 61712
(Eesti, 2024)
Vendlust lõhkuva armastuse ja ootuste surve all üritavad kaksikutest filmitegijad teha maailma parimat filmi kaksikutest, mis oleks nende tee au ja kuulsuseni. See on lugu vendlusest, lapsepõlvest ja üles kasvamisest läbi kaksikute silmade.
Mis tunne on elada, töötada ja kasvada üles koos identse inimesega su kõrval? See on sisevaade kaksikuks olemise valudest ja võludest. Pealtnäha komöödiline eneseleidmise lugu on segu päris elust inspireeritud mälestustest ning filmilikust maailmapildist
Tegemist on Raul ja Romet Esko esimese täispika mängufilmiga. Autorid lõhuvad neljanda seina ja avavad vaatajatele enneolematult ausa kuvandi iseendast.
Filmis astuvad lisaks Raulile ja Rometile ülesse pea kõik Eesti tuntud ja veel tundmatud filmikaksikud, eesotsas Märt ja Priit Piusiga. Filmi kandvates rollides Rain Tolk, Mirtel Pohla, Reimo Sagor, Amanda Hermiine Künnapas, Lil Till, Nublu ja paljud teised.
Filmi stsenaristideks ja režissöörideks on Raul ja Romet Esko, operaator on Toomas Tatar, kunstnik Paul Henrich Daude ning produtsendid on Rain Rannu, Tõnu Hiielaid ja Kirill Volkov.
Kategooria: mängufilm, žanr: Komöödia, draama.
Filmi tootja ja levitaja on Tallifornia, kelle varasemateks linateosteks on „Tulnukas 2 ehk Valdise tagasitulek 17 osas”, „Vaba raha”, „Ükssarvik”, „Kratt”, „Kiik, kirves ja Igavese Armastuse Puu” ning Tallifornia filmifondi poolt kaasrahastatud filmide hulka kuuluvad „Viimane vahipost” ja kung-fu komöödia „Nähtamatu võitlus”.
Filmi rahastajateks on Eesti Filmi Instituut ja Tallifornia filmifond.
Pilet 6 €, sooduspilet (õpilane, tudeng, penisonär) 5 €.

Jõulutrall põllumajandusmuuseumis
2024-12-14 11:00 - 14:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Eesti Põllumajandusmuuseum on 14. detsembril taas siginat-saginat täis, sest kohale on jõudnud päkapikud, kes ootavad kõiki väikeseid ja suuri lustakale kogupere jõulutrallile.
Jagub tegutsemist, uudistamist, meisterdamist, avastamist!
Muuseumi laudas ootavad loomad külla ja toimub jõuluetteaste kell 11.30 ja 13.
Käsitööhoovis toimuvad mitmed erinevad töötoad.
Leivatare usinad pagarpäkapikud ootavad piparkooke kaunistama ja pakivad soovijatele väikese tasu eest kaasa piparkoogitainast.
Lõbusõite teeb poni Prints.
Kui ilm lubab, on avatud ka areenil uisuväljak.
Kohal on ka jõulutaat vahvate lugude ja põnevate üllatustega ning palju-palju muud huvitavat!🎅
Piletid müügil kohapeal
Pilet: 7 €
Perepilet: 14 €
Sooduspilet (õpilane, üliõpilane, pensionär): 5 €
0–8 aastased: TASUTA
Tule kogu perega, sest koosveedetud aeg on parim jõulukink!
Kohtumiseni jõulutrallil!

Mängufilm „Mind on kaks“
2024-12-13 18:30 - 19:10 | Kambja kultuurikeskus, Kesk 12, Kambja, Kambja vald, Tartumaa, 62034
(Eesti, 2024)
Vendlust lõhkuva armastuse ja ootuste surve all üritavad kaksikutest filmitegijad teha maailma parimat filmi kaksikutest, mis oleks nende tee au ja kuulsuseni. See on lugu vendlusest, lapsepõlvest ja üles kasvamisest läbi kaksikute silmade.
Mis tunne on elada, töötada ja kasvada üles koos identse inimesega su kõrval? See on sisevaade kaksikuks olemise valudest ja võludest. Pealtnäha komöödiline eneseleidmise lugu on segu päris elust inspireeritud mälestustest ning filmilikust maailmapildist
Tegemist on Raul ja Romet Esko esimese täispika mängufilmiga. Autorid lõhuvad neljanda seina ja avavad vaatajatele enneolematult ausa kuvandi iseendast.
Filmis astuvad lisaks Raulile ja Rometile ülesse pea kõik Eesti tuntud ja veel tundmatud filmikaksikud, eesotsas Märt ja Priit Piusiga. Filmi kandvates rollides Rain Tolk, Mirtel Pohla, Reimo Sagor, Amanda Hermiine Künnapas, Lil Till, Nublu ja paljud teised.
Filmi stsenaristideks ja režissöörideks on Raul ja Romet Esko, operaator on Toomas Tatar, kunstnik Paul Henrich Daude ning produtsendid on Rain Rannu, Tõnu Hiielaid ja Kirill Volkov.
Kategooria: mängufilm, žanr: Komöödia, draama.
Filmi tootja ja levitaja on Tallifornia, kelle varasemateks linateosteks on „Tulnukas 2 ehk Valdise tagasitulek 17 osas”, „Vaba raha”, „Ükssarvik”, „Kratt”, „Kiik, kirves ja Igavese Armastuse Puu” ning Tallifornia filmifondi poolt kaasrahastatud filmide hulka kuuluvad „Viimane vahipost” ja kung-fu komöödia „Nähtamatu võitlus”.
Filmi rahastajateks on Eesti Filmi Instituutl ja Tallifornia filmifond.
Pilet 6 €, sooduspilet (õpilane, tudeng, penisonär) 5 €.

Ülenurme jõululaat
2024-12-13 10:00 - 13:00 | Ülenurme spordihoone, Tartu mnt 5/2, Ülenurme alevik, Kambja vald, Tartumaa, 61714
Head vallaelanikud!
Ülenurme gümnaasiumi õpilased kutsuvad teid oma toredale jõululaadale, mis toimub reedel, 13. detsembril kell 10–13 Ülenurme spordihoones.
Meie õpilased on valmistanud mitmekesise ja toreda valiku:

käsitööd,
koduseid küpsetisi,
originaalseid kingitusi
ja palju muud!

Laat on heategevusliku põhimõttega ja vabatahtlikkuse alusel. Käesoleval aastal kogume annetusi SA-le Heategevusfond Minu Unistuste Päev, mis viib ellu raskelt ja krooniliselt haigete laste unistusi, mis toetab laste ja vanemate vaimset tervist ning on oluline osa raviprotsessi tervikust.

Käsitöö näitusmüük
2024-12-09 12:00 - 2024-12-13 17:00 | Vana-Kuuste seltsimaja, Kooli tee, Vana-Kuuste, Kambja vald, Tartumaa
Avatud:
9.–13.12 kell 12–17
8.12, 2. advendil kell 14–16.

2. advendi tähistamine
2024-12-08 16:00 - 18:30 | Kuuste koolimaja, Kooli tee 2, Vana-Kuuste, Kambja vald, Tartumaa, Eesti
Pika traditsiooniga Kuuste kooli ja kogukonna jõuluootuse üritus, milles on alati olnud muusikat, jumalasõna, meisterdamist ja laadamelu.
Lisaks kaunist käsitööd Vana-Kuuste naisseltsilt.

Jõululaat
2024-12-07 11:00 - 14:00 | Kambja kultuurikeskus, Kesk 12, Kambja, Kambja vald, Tartumaa, 62034
Tule ostma, müüma, vahetama!

Meeleolu loovad laululapsed:

11.00 Soinaste lasteaed Laululind
11.45 Tõrvandi lasteaed Rüblik
12.00 Kambja lasteaed Mesimumm
13.00 Kuuste kool
13.15 Ülenurme lasteaed Nurmepesa

Info ja müügikohtade tellimine kuni 4. detsembrini tel +372 5309 9523

Tasuta koolitus: Päikeseelektrijaamade kasutamise võimalused
2024-12-06 15:00 | Kambja kultuurikeskus, Kesk 12, Kambja, Kambja vald, Tartumaa, 62034
Tasuta koolituse põhiteemad:

Seadusandlus ja regulatsioonid päikeseelektrijaamade rajamiseks ja kasutamiseks
Kaasaegsete salvestite ülevaade
Päikeseelektrijaamade mõju loodusele ja inimesele.

Registreeru koolitusele

Etendus „Kuidas me röövisime Triinu baari“
2024-12-05 19:00 - 20:00 | Kambja kultuurikeskus, Kesk 12, Kambja, Kambja vald, Tartumaa, 62034
Etendus on kummardus aastakümneid Antsla külje all tegutsevale legendaarsele meelelahutuskohale Triinu baarile ja mitmele põlvakonnale lõunaeestlastele, kes pole lasknud varasematel aegadel maakohtades ülipopulaarse, kuid nüüdseks peaaegu hävinenud baarikultuuril välja surra. Etenduse tegevus toimub Tartu linnas ja Triinu baaris. Ühtki konkreetset isikut ei ole jäljendatud, küll aga tunneb etenduses ära keskmisele baarikülastajale tuttava kõnepruugi ja kuuleb hulgaliselt head Eesti diskomuusikat. Loomulikult ei puudu lavalt ka tants, kaklus ega armastus esimesest silmapilgust.
Etenduse lavastamine on saanud heakskiidu Triinu baari tänaselt pererahvalt.
Mängivad: Maret Soon, Aili Kase, Agu Soon, Ivar Rosenberg, Triin Soon, Tiia Rodima, Margit Tappo, Vaido Ermel, Aivar Rosenberg
Autor ja lavastaja: Airika Saamo
Koreograaf: Kätlin Rosenberg
Pilet 10 € (sooduspilet pensionärile, õpilasele, üliõpilasele 8 €) müügil kohapeal.
Eelmüük:
2.–2.12 kell 11–15
5.12 kell 11–15; 17–19
Muul ajal helista ette tel 5309 9523.

Külaskäik Noorasse
2024-12-04 14:30 - 18:00 | Tartumaa
Kaheksa aastakümmet tegutsenud Külitse raamatukogu viib oma lugejad kolmapäeval, 4. detsembril 2024 kell 14.30 kuni 18.00 põnevale ja harivale külaskäigule rahvusarhiivi peamajja Noora (Nooruse 3, Tartu).
Osalemissoovist anna teada hiljemalt 2. detsembril (kulitse.raamatukogu@mail.ee või tel 5569 6719).
Noora nime esimene silp viitab tema asukohale Nooruse tänaval ja teine silp on lühend rahvusarhiivist. Hoone planeerimine algas 2010. aasta lõpus, ehitustööd detsembris 2014. Noora sai nurgakivi 15. aprillil 2015 ja avati pidulikult 1. veebruaril 2017.

krundi suurus 13 599 m²
korruseid 6
üldpind 10 708 m²
maht 50 000 m³
hoidlapind 5800 m²
hoidlaid kokku 26
hoidlad mahutavad ca 43 000 riiulimeetrit
töökohtade arv 85

Advendikontsert. Perepill
2024-12-01 17:00 - 18:30 | Reola kultuurimaja, Valge tee 1, Uhti küla, Kambja vald, Tartumaa, 61712
Ansambli Perepill kontsert.
Tasuta
Müügil Perepilli jõulumuusika CD-d, arveldamine sularahas.

Vald korraldab bussitranspordi eakatele advendikontserdile
Eakad, kes soovivad bussitransporti 1. detsembril 2024 Reola kultuurimajas kell 17 algavale advendikontserdile, peaksid sellest teatama kultuurikorraldajale: Saidi Tammeorg, tel 5309 9523, e-post saidi.tammeorg@kambja.ee. Oma tulekust, asukohast ja kuhu soovitakse tagasi sõita, tuleb teada anda hiljemalt 27. novembriks kella 18-ks. Edasi-tagasi sõidu tasu on 3 €.

Advendiküünla süütamine Kambja Püha Martini kirikus
2024-12-01 15:00 - 17:00 | Tartumaa
Õnnistuse annab Kambja kirikuõpetaja Andrus Mõttus
Jõulurahu soovib Kambja valla esindaja
Kaastegev Reola naisansambel SO-LE, juhendaja Ülle Parts
Üritus on tasuta

I advent Ülenurmel
2024-12-01 15:00 - 16:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Oled oodatud traditsioonilisele esimese advendi tähistamisele Eesti Põllumajandusmuuseumisse.
Jõulurahu soovivad EELK Tartu Pauluse koguduse õpetaja Kristjan Luhamets, Kambja Vallavolikogu esimees Aivar Aleksejev ja SA Eesti Maaelumuuseumid juhatuse liige Kadri Valner.
Süütame koos kuusepuul küünlad ning jagame kirikuõpetaja õnnistuse saatel jõulutuld, mida igaüks saab koju viia.
Erilise atmosfääri loob Arsise Tartu Kellade kooli ansambel ja paljud teised esinejad.
Muuseumi päkapikud pakuvad kõikidele oma kruusiga tulijatele tasuta jõuluteed. Ilma kruusita tulijad saavad teed nautida väikese lisatasu eest.
Võta kaasa oma küünal, latern ja kruus ning tule koos pere ja sõpradega, et ühiselt esimest adventi tervitada.
Kohtumiseni jõulude ootuses!

Jõulupärja töötuba
2024-12-01 12:00 - 15:00 | Kambja kultuurikeskus, Kesk 12, Kambja, Kambja vald, Tartumaa, 62034
Loome koos pühade-eelset meeleolu ning valmistame ühe isikupärase jõulupärja. Töötoas juhendan pärja punumist samm-sammult, seega eelnev kogemus ei ole vajalik. Kogun Sinu jaoks kokku erinevad looduslikud materjalid metsast ja Kaatsi aiast, et saaksid lihtsalt tulla ja nautida tegemise rõõmu. Muidugi võib kaasa võtta ka oma kaunistusi, paelakesi või muud ilu, mida soovid oma pärjas kasutada. Soovi korral võta kaasa oma oksakäärid, põll ning töökindad, et oksad ei torgiks, kuid kohapeal on ka minu varud.
Reedel, 29.11.2024 kell 18–21 Reola kultuurimajas
Pühapäeval, 01.12.2024 kell 12–15 Kambja kultuurikeskuses
Töötuba kestab 3 tundi, hind sisaldab sooja jooki ja nosimist.
Osalustasu 30 EUR
Registreerumiseks kirjuta FB postkasti, katrin@kaatsiaed.ee või helista 5344 2604.
Kohtade arv on piiratud!
Katrin

Jõuluaja alguse tähistamine
2024-12-01 11:00 | Külitse Kiigemägi, Kiigemäe, Külitse, Tartumaa, 61702, Eesti
Tähistame jõulukuu ja advendiaja saabumist!

soe tee
magus suutäis
jõulumeeleolu suurtele ja väikestele

Kontsert: Kristina Vähi ja Diana Liiv
2024-11-30 14:00 | Reola kultuurimaja, Valge tee 1, Uhti küla, Kambja vald, Tartumaa, 61712
Pille Lille muusikute fond esitleb sarjast Talentide planeet:
Kristina Vähi – sopran
Diana Liiv – klaver
Kavas: Mozart, Bach, Vivaldi jt
Pilet 5 €
Toetavad: kultuuriministeerium, Eesti Kultuurkapital

Jõulupärja töötuba
2024-11-29 18:00 - 21:00 | Reola kultuurimaja, Valge tee 1, Uhti küla, Kambja vald, Tartumaa, 61712

789
2024-11-28 08:00 - 17:00 | Tartumaa

Pidu ansambliga Sada ja Seened
2024-11-23 20:00 | Kambja kultuurikeskus, Kesk 12, Kambja, Kambja vald, Tartumaa, 62034
Kambja novembriõhtu pidu ootab teid!
Rahvamaja lavale astub suurepärane kahemehe bänd, kelle muusikalised lood ja säravad etteasted ei ole kunagi tantsuplatse tühjaks jätnud. Kuigi alguse sai nende ühine muusikatee Tallinnas, toovad nad kaasa nii saarlaste kui ka vändralaste sooja temperamendi. Nende meloodiad ja hea huumor on täpselt see, mis aitab meil pimedal sügisõhtul kogu vallarahva pidu pidada.
Bänd on rõõmustanud inimesi üle Eesti – pulmades, jaanituledel, suvepäevadel, jõulupidudel ja ka paljudes pubides ja kõrtsides. Nende oskus luua meeleolu ja kaasata rahvast on juba korduvalt tõestatud, ning nad toovad endaga kaasa kõik vajaliku, et luua just selline õhtu, kus igaüks tunneb end oodatud ja erilisena.
2018. aastal saavutasid nad telesaates „Rahvabänd“ uhke II koha, mis kinnitab nende oskust rõõmustada publikut ja tuua sära igasse esinemisse.
Kui otsite head muusikat, tantsu ja naeru, siis see õhtu on just teile – tulge ja olge osa rõõmsast novembriõhtust!
Pilet 15 €.
Sooduspilet 12 € kuni 21.11, info ja kohtade tellimine tel +372 5309 9523

Dokfilm „Kelly. Kellegi teise unistus“
2024-11-22 18:00 - 19:33 | Reola kultuurimaja, Valge tee 1, Uhti küla, Kambja vald, Tartumaa, 61712
(Eesti, 2024)
13-aastaselt saab Kelly Sildarust noorim sportlane, kes võidab X-mängude kulla slopestyle’is, vigursuusatamise kõige ohtlikumal alal. Ta on haruldane talent, kes ilmub justkui mitte kusagil – Eestist, kus selle spordiala harrastamiseks pole ei mägesid ega eeskujusid.
Üleöö saab temast sensatsioon ja taliolümpiamängude medalitele lootva väikerahva lemmik. Pärast pea lõputut triumfide rida purustab vigastus aga unistuse – Kelly jääb eemale olümpiamängudelt, mis pidid plaani järgi olema esimesed tema rekordeid purustavas karjääris. Paranemise ajal on tal lõpuks aega vaadata tagasi – ja edasi, järgmise tosina aasta poole, mis tema elus juba ära on planeeritud.
Kuid mis on see ülim eesmärk või, õigemini, kelle eesmärk see on? Suusatamine on miski, millega Kelly üles kasvas, ilma selle üle kunagi juurdlemata – isegi kui kannatused ja surve saavutada muutusid talumatuks. Niimoodi saadaksegi tšempioniks, öeldi talle.
Nüüd tunnistab Kelly, et oli meedia jaoks treenitud laps, mitte see rõõmsameelne tegelane, keda tunneme tema vlogidest. Ta oli oma võistluste tulemuste suhtes tihti ükskõikne, igatsedes lihtsalt kodu turvalisust. Ta oli meeletu stressi ja manipuleerimise ohver – kuid mitte oma sponsorite, meedia või Eesti rahva – vaid omaenda isa poolt. Kelly, keda tunti kui tüdrukut, kes armastas suusatada, pole kindel, kas ta üldse on kunagi tahtnud seda teha – täites kellegi teise äriplaani ja elueesmärki.
Meedia tähelepanu pärast treenerivahetust, perekonna lahkuminek ja sellele järgnevad kohtuasjad, isoleeritus oma väikesest vennast, keda Kelly peab enda suurimaks eeskujuks, on olnud rasked, kuid lõpuks on ta vaba leidmaks iseenda tee. See on Kelly lugu – ilma hinnangute või filtriteta.

Produtsent
David Lacote, Helen Lõhmus, Sten-Kristian Saluveer

Režissöör
Helen Lõhmus, Leana Jalukse

Stsenarist
Leana Jalukse

Operaator
William Mermoud, Jean Remy Ceron, Mart Ratassepp, Alex Blaise, Laurent Jamet, Antoine Frioux, Benjamin Nardini, Marc Augey, Elen Lotman, Frank-Leander Sapego, Kadri Bennett, Ian Bennett, Michael Craven, Jim Kunz, Shawn Cauthen, Taivo Soobard, Daniel Angarita

Animaator
Jaan Sinka

Helilooja
Sten Sheripov

Helirežissöör
Dmitri Natalevitš

Monteerija
Mirjam Jegorov

Tootja
Oree Films

Pilet 6 €, sooduspilet 5 €

Dokfilm „Kelly. Kellegi teise unistus“
2024-11-21 18:00 - 19:33 | Kambja kultuurikeskus, Kesk 12, Kambja, Kambja vald, Tartumaa, 62034

Lastelavastus „Kurg“
2024-11-20 10:00 - 10:30 | Kambja kultuurikeskus, Kesk 12, Kambja, Kambja vald, Tartumaa, 62034
Sussi teatri etendus.
Peategelane on tavaline tänapäeva inimene, kellel on liiga sageli igav. Mis võib juhtuda niisuguse inimesega muinasjutus? Kas temasuguseid on veel? Neile küsimustele saab vastused kui see akrobaatikat, trikke ja keerulisi olukordi täis lavalugu vaadatud.
Selles lavastuses näevad lapsed tegevuses ka erinevaid nukke.
Lavastus on läbinud mõningase uuenduskuuri. Kes seda kunagi aastaid tagasi juba näinud, kogevad kindlasti äratundmisrõõmu. Aga leiavad ka midagi uut.
Trupi moodustavad Viljandi kultuuriakadeemia näitlejaharidusega Kärt Reemann ja Jaanus Kask.
Lavastustega soovitakse lisaks loo mõttele anda lastele aimu, mis on teater ja kunst üldse; kuidas seda mõista ja vaadata.
Pilet 4 €

Uudishimupäev põllumajandusmuuseumis
2024-11-17 11:00 - 14:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Avastame koos muuseumi salajased varad!
Lisaks muuseumi põhinäitusele on uudishimupäeval avatud:
– Muuseumi töökoda – garaaž, kus paiknevad erinevad isetehtud vanaaja tehnika, mis veel näitusele pole jõudnud.
– Avatud hoidla, kus saab avastada ja leida Peedist pesumasina saladusi.
– Peedist pesumasin: leidlikkus maal näitus, kus kuraator teeb põhjaliku tutvustuse.
See on ainulaadne võimalus piiluda muuseumi suletud uste taha.
Tule kogu perega ja saa osa uudishimu päevast!
Sissepääs muuseumipiletiga.
Uudishimupäev on Vabariigi Presidendi algatus, mida tähistati esimest korda 2022. aasta 17. novembril. Selle eesmärk on väärtustada uudishimu kui elukestva õppimise alust ning innustada tegevusi, mis inspireerivad igas vanuses inimesi silmaringi avardama ja uusi teadmisi ning oskusi omandama. Iga inimene saab sel päeval pöörata erilist tähelepanu oma teadmiste ja oskuste täiendamisele, õppida midagi täiesti uut või tavapärasest teistsugust.
Uudishimupäev tuletab meelde, kui oluline on säilitada lapsemeelne avastamisrõõm ja soov pidevalt õppida. See päev aitab kasvatada hariduse ja teaduse väärtustamist ning innustab kõiki süvenema maailma mitmekesisusse ja keerukusse.
Täispilet 7,50 €, sooduspilet (õpilased, üliõpilased, pensionärid) 5,50 €, perepilet 15€.

Tartumaa rühmatreeningute päev
2024-11-16 - 2024-11-17 | Ülenurme spordihoone, Tartu mnt 5/2, Ülenurme alevik, Kambja vald, Tartumaa, 61714
„Tartumaa liigub“ grande finale
Rühmatreeningute päev tuleb taas!

Beebide võimlemine
Noorte jõusaali ABC
Erinevad rühmatreeningud
Eakate võimlemine

Treeningpäevale võimalusel kaasa võtta enda treening- või joogamatt!
Meie treeningpäeva ajal avatud majas ka kohvik Kaloripomm, mis aitab treeningute vahel energiat koguda.
Lisaks sellele tulid meie ürituse toetajate sekka Aura veekeskus, Ecu Tallid, Eesti spordi- ja olümpiamuuseum, Lange motokeskus, Eesti Põllumajandusmuuseum, Astri Arena ja Sportland.
Pärast igat treeningut loositakse osalejate vahel välja mõni auhind meie toetajate käest!
Treening NAINE
Treeningus NAINE pööratakse palju tähelepanu liikumisele ja heale emotsioonile. Trenn ei võta küll hingetuks, kuid samas aitab kindlasti vormi parandada. Trenn annab hea koormuse kogu kehale. Keerulised kombinatsioonid selles tunnis puuduvad. Treeningus kasutatakse liikumisel 0,5 kg lisaraskusi. See on treening, mida saad tõeliselt nautida! Cardio aeroobika on tagasi!
ZUMBA
Ainulaadne tantsuline fitness-programm, kus Ladina-Ameerika rütmid ja lihtsad sammud loovad Sulle enneolematu trennielamuse. Zumba® on intervall-treeningu meetodil tantsutund, kus vahelduvad kiiremad ja aeglasemad rütmid, mille käigus vormime oma keha ja kulutame kaloreid nii, et ise ei märkagi!
BodyCombat
Les Mills kontsepttundide hulka kuuluv võitluskunstidest inspireeritud treening, kus erinevad enesekaitse- ja poksiliigutused on ühendatud kaasahaarava muusikaga. Ideaalne üldfüüsiline treening, mis arendab vastupidavust, koordinatsiooni ja jõudu.
BOOTY
Jalgade ja tuharalihaste treenimisele keskendunud treening, mille eesmärgiks on heas vormis alakehalihased. Eeskujuks on ennekõike võetud Brasiilia naistele omapärast kehakuju, millest tuleneb ka treeningu lahe nimi. Tunnis võidakse kasutada lisavahenditena hantleid, kettaid ning kummipaelu.
BodyPump
Les Mills kontsepttundide hulka kuuluv lihasvastupidavustreening, kus harjutuste sooritamiseks (kükid, väljaasted, jõutõmbed, kätekõverdused jms) kasutatakse kange, kettaid, hantleid ja stepipinki. Treeningu jooksul saavad koormust kõik suuremad lihasgrupid. Kaasahaarava muusika saatel treenid nii jõudu kui ka lihasvastupidavust. Kuna tund on emotsionaalne ja kaasahaarav, siis sooritad endalegi märkamatult palju korduseid ning saavutad järjepidevuse korral aina paremaid tulemusi.
Registreerimine (55 kohta)
BodyBalance
Les Mills kontsepttundide hulka kuuluv treening, mis baseerub jooga, tai-chi ja pilatese harjutustel, mis on rahuliku muusika saatel ühendatud tervikuks. Treening arendab painduvust ja tasakaalu, parandab rühti, tugevdab lihaseid ning vähendab lihaspinget ja stressi. Tunni lõpus tehakse ka meditatsiooni, mis on ideaalne pingete maandaja.
MyBeat
Ela ennast välja! Tunne ennast rokkstaarina!
MyBeat on MyFitness treenerite poolt loodud kontseptsioon treening, milles kasutatakse trummipulki. Treeningus kasutatakse kaasahaaravat muusikat , mille saatel sooritatakse erinevaid lihtsamaid liikumisi ja liigutusi ning arendatakse nii koordinatsiooni kui vastupidavust, hea tuju ning mõnus energialaeng on boonuseks. Tule ela ennast välja ja tunne end rokkstaarina!
Beebide võimlemine
Tund, kus saad oma beebile teha võimlemisharjutusi juhendamisel matil kui ka teraapiapallil mis arendavad tema igapäevast motoorset arengut. Väikelastega tehakse erinevaid mänge ning läbime takistus ja tasakaalurada.
Tund kestab 30 minutit.
Registreerimine 2-6-kuuliste tundi (10 kohta)
Registreerimine 1-2-aastaste tundi (15 kohta)
Pilates
Rahuliku muusika saatel läbiviidav keha ja meele treening, mille käigus tugevdatakse nii pindmiseid kui ka seesmisi kõhu- ja seljalihaseid. Erinevates tundides kasutatakse ka bosu-ja fitpalli, et suurendada liigutusulatust ja süvalihaste tunnetust. Samuti kasutatakse efektiivsemaks lihastööks hantleid, kummilinte, jalaraskusi ja erinevate raskustega palle. Lihaste pikkuse taastamine ja elastsuse tagamine toimub tõhusate venituste abil. Harjutused sooritatakse läbi õige hingamise.
BodyArt
Bodyart harjutused ühendavad jõu, painduvuse ja tasakaalu. Harjutused mõjuvad hästi koordinatsioonile ja rühile. Unikaalse treeningprogrammiga saad ennetada ja võidelda seljavaludega ning vähendada stressi.
Vinyasa flow jooga
Vinyasa flow on joogavoolamine, kus saad sügavalt hingates tere öelda oma liigestele ja lihastele, kuulatada oma mõtteid-tundeid ja märgata, kuhu meel uitama võib minna. Alustame rahuliku keha ja meele kohale toomisega. Seejärel soojendame end üles, osutades erilist tähelepanu lülisambale ja pannes proovile enda tasakaalu. Lõpetame väikse lõpulõõgastusega. Joogateele viib Teili Toms, kelle joogategemisi saab jälgida sotsiaalmeedias märksõnaga “JoogaRing”.
Jumping
Jumping batuuditreening on kombinatsioon aeglastest ja kiiretest hüpetest, traditsioonilise aeroobika sammude variatsioonidest ning dünaamilistest kiirus- ja jõuspordielementidest. Harjutuste mitmekesisus tagab selle, et tugevdatakse kogu keha.
Registreerimine (45 kohta)
Noorte jõusaali ABC
Eesmärgiks suurem käpp või 3plate bench, kuid päris täpselt ei saa aru, kas arened saalis rohkem tiktoki skrollimises või harjutusi tehes. Sellisel juhul tule kuula, mida ja kuidas võiks teha. Muidugi proovime läbi ka!
Registreerimine trenni (12 kohta)
Easy Dance/Move
Lihtne ja mõnus tantsuline trenn.
Eakate võimlemine
Eakate treening on hea trenn aeroobse- ja lihasvastupidavuse ning koordinatsiooni arendamiseks. Regulaarselt rühmas võimeldes saab vältida ning ennetada liigesvalusid, lihasjäikust ning hoida enesetunnet reipa ja nooruslikuna.
NIKE Mobility
Madala intensiivsusega treening ning keskendub keha liikuvuse, painduvuse ning stabiilsuse parandamisele, mis omakorda aitavad sul liikuda igapäevaelus lihtsama vaevaga ning sooritada hõlpsamalt ka keerukamaid füüsilisi treeningul tehtavaid harjutusi. Treeningus kasutatakse nii oma keharaskust kui ka vabaraskusi, kummilinte, foamroll´e, staatilist ja dünaamilist venitust, reaktsiooniharjutusi ning pannakse proovile ka oma tasakaal. Läbi erinevate harjutuste on treeningu peamiseks eesmärgiks suurendada igapäevaelus enim koormust saavate liigeste liikuvusulatust (eriti just puusa- ja õlaliigesed) ning stabiilsust. Selleks, et toimuks keha positiivne areng, on liigutuse ulatusel oluline roll – paljud suurepärased jõuharjutused tahavad meie kehalt võimalust liikuda valutult ja pingevabalt ning see ongi see, millega MOBILITY-treeningutes peamiselt tegeletakse

Komöödialavastus: „Kolm musketäri“
2024-11-11 19:00 - 21:00 | Kambja kultuurikeskus, Kesk 12, Kambja, Kambja vald, Tartumaa, 62034
Kolm musketäri – 3 näitlejat, 8 lõbusat lugu tööst ja rahast, 24 rolli ja kostüümi!
Iga tööusku eestlane teab, et kui kõvasti vaeva näha, tuleb ka armastus. Vahel kisub kodukootud filosoofia aga kiiva ja kui põhimõte, kuidas töö nõnda palk, enam ei kehti, peab musketärina mõõga haarama. Siis karjatab eestlasest töönarkomaan prantslasena “Üks kõigi, kõik ühe eest!” ning algab kähmlus, kus õde ei tunne õde ega vend venda. Tuntud näitlejad esitavad meile lustakaid lugusid tööst ja selle puudumisest, teenimisest ja teenitu laiaks löömisest ning sellestki, kuidas lollidelt raha ära võtta – elulistest seikadest, millega igapäevaselt kokku puutume. Töö ja palga nimel sekeldamine ajab ühtviisi naerma nii paadunud rööprähkleja kui ka mugavustsoonis uneleja. „Kolm musketäri“ on lustakas kiirkursus eluga toimetulekuks, mille esitavad Marika Korolev, Henrik Normann ja Marika Barabanštšikova.
Komöödiateatri etendus.
Pilet: 25 € (sooduspilet õpilasele, üliõpilasele, pensionärile 23 €), müügil kohapeal ja veebis.
Osta pilet Piletimaailmast
Osta pilet Piletilevist

Pangodi mardilaat
2024-11-10 11:00 - 16:00 | Unipiha kool, Unipiha algkool, Pangodi küla, Kambja vald, Tartumaa, 62017
Laadal saavad külalised nautida maitsvaid suupisteid koos muusika ja laada programmiga. Mardilaada kirbukas pakub head võimalust riiete ning esemete prügikasti viskamise asemel need uuesti ringlusse saata.
Ootame Teid külla Tartumaale, Pangodi järve äärde pühapäeval!
Unipiha algkooli kogukond
Kontakt: tel +372 5844 5584, e-post unipiha.algkool@gmail.com

Tantsuõhtu jääb ära!
2024-11-09 20:00 | Reola kultuurimaja, Valge tee 1, Uhti küla, Kambja vald, Tartumaa, 61712
EI TOIMU! Seoses artistide haigestumisega jääb tantsuõhtu ära!
Tantsuõhtu ansambliga Andresed – mõnus muusika ja meeleolu, mis kutsub kõiki tantsusõpru jalga keerutama. Repertuaar sobib igas vanuses muusikasõpradele. Õhtu lubab täita tantsupõranda elavate rütmide ja heade emotsioonidega. Tule ja naudi meeleolukat tantsuõhtut sõprade ja lähedastega!
Pilet 15 €
Eelmüügist sooduspilet 12 € kuni 7. novembrini tel 5309 9523

Kontsert „Jazz'n'Samba“
2024-11-09 16:00 | Kambja kultuurikeskus, Kesk 12, Kambja, Kambja vald, Tartumaa, 62034
Kutsume džässihuvilisi meeleolukale pärastlõunale.
Kõlavad parimad džässihõngulised lood Tartu rahvaülikooli džässkoori esituses.
Dirigent Lauri Breede, klaveril saadab Vladimir Karjalainen.
Kontsert on kahe poolega ja lugude saatel saab isegi jalga keerutada, kui ruumi jagub. Võib ka kohapeal kaasa nõksutada, lubatud on ergutushüüded ja kaasalaulmine.
Pääse kontserdile maksab 5 eurot aga lapsed ja noored alla 16 a. on tasuta!
